
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

178. Μέτρα σχετικά με την προστασία των δικαιωμά¬ 

των των εργαζομένων σε περίπτωση μεταβίβα¬ 
σης επιχειρήσεων, εγκαταστάσεων ή τμημάτων 
εγκαστάσεων ή επιχειρήσεων, σε συμμάρφωση 
προς την Οδηγία 98/50/Εκ του Συμβουλίου. 1 

179. Μεταφορά έδρας συμβολαιογράφου απά το Δή¬ 

μο Αθηναίων στο Δήμο Βύρωνα που υπάγονται 
στην περιφέρεια του Ειρηνοδικείου Αθηνών. 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 178 

Μέτρα σχετικά με την προστασία των δικαιωμάτων των 
εργαζομένων σε περίπτωση μεταβίβασης επιχειρήσε¬ 
ων, εγκαταστάσεων ή τμημάτων εγκαταστάσεων ή επι¬ 
χειρήσεων, σε συμμάρφωση προς την Οδηγία 98/50/ 
ΕΚτου Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις των άρθρων 3, 4 και 5 του ν. 1338/1983 
«Εφαρμογή του κοινοτικού δικαίου» (Α' 34) άπως αντικα- 
ταστάθηκαν και τροποποιήθηκαν αντιοτοίχως με το άρ¬ 
θρο 65 του ν. 1892/1990 «Για τον εκσυγχρονισμά και την 
ανάπτυξη και άλλες διατάξεις» (ΑΊ01) και μετά άρθρο 6 
παρ. 4του ν. 1440/1984 «Συμμετοχή της Ελλάδας στο κε¬ 
φάλαιο, στα αποθεματικά και τις προβλέψεις της Ευρω¬ 
παϊκής Τράπεζας Επενδύσεων, στο κεφάλαιο της Ευρω¬ 
παϊκής Κοινάτητας Ανθρακας και Χάλυβας και του Οργα¬ 
νισμού Εφοδιασμού ΕΥΡΑΤΟΜ» (Α'70) και μετά άρθρο 22 
τουν. 2789/2000 (Α'21). 

2. Τις διατάξεις του Π. Δ/τος 372/1995 «Μεταφορά της 
Γ ενικής Γ ραμματείας Κοινωνικών Ασφαλίσεων απά το 
Υπουργείο Υγείας, Πράνοιας και Κοινωνικών Ασφαλίσεων 
στο Υπουργείο Εργασίας» (Α'201). 

3. Τις διατάξειςτου Π. Δ/τος 368/1989 « Οργανισμάςτου 
Υπουργείου Εργασίας» (Α' 163), όπως ισχύει σήμερα. 

4. Τις διατάξειςτου άρθρου 29 Ατού Ν. 1558/1985 «Κυ¬ 


βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του ν.2081/1992 «Ρύθμιση του θε¬ 
σμού των Επιμελητηρίων κ.λ.π.» (Α' 154) και αντικαταστά- 
θηκε από το άρθρο 1, παράγραφος 2 α του ν. 2469/1997 
«Περιορισμός και βελτίωση της αποδοτικότηταςτων κρα¬ 
τικών δαπανών και άλλες διατάξεις» (Α' 38). 

5. Ότι από την εφαρμογή του παρόντος προεδρικού 
διατάγματος δεν προκαλείται δαπάνη σε βάρος του προ¬ 
ϋπολογισμού του Υπουργείου Εργασίας και Κοινωνικών 
Ασφαλίσεων ή του κρατικού προϋπολογισμού ή προϋπο¬ 
λογισμού Ν.Π.Δ.Δ. 

6. Την με αριθμό Δ 96/19.2.2002 γνωμοδότηση του Συμ¬ 
βουλίου της Επικρατείας μετά από πρόταση των Υπουρ¬ 
γών Οικονομίας και Οικονομικών, Εσωτερικών Δημόσιας 
Διοίκησης και Αποκέντρωσης, Ανάπτυξης, Εργασίας και 
Κοινωνικών Ασφαλίσεων και Δικαιοσύνης, αποφασίζουμε: 

Άρθρο 1 
Σκοπός 

Σκοπός του παρόντος Προεδρικού Διατάγματος είναι η 
προσαρμογή της Ελληνικής νομοθεσίας προς τις διατά¬ 
ξεις της Οδηγίας 98/50/ΕΚ του Συμβουλίου της 29ης Ιου¬ 
νίου 1998 «για την τροποποίηση της οδηγίας 77/187/ΕΟΚ 
περί προσεγγίσεως των νομοθεσιών των κρατών-μελών, 
σχετικά με τη διατήρηση των δικαιωμάτων των εργαζομέ¬ 
νων σε περίπτωση μεταβιβάσεων επιχειρήσεων, εγκατα¬ 
στάσεων ή τμημάτων εγκαταστάσεων ή επιχειρήσεων» 
(Ε.Ε.Ε. 201/17.7.1998). 

Άρθρο 2 

(Άρθρο 1 Οδηγίας) 

Πεδίο Εφαρμογής 

1. α) Οι διατάξεις του παρόντος εφαρμόζονται σε κάθε 
συμβατική ή έκτου νόμου μεταβίβαση ή συγχώνευση επι¬ 
χειρήσεων, εγκαταστάσεων ή τμημάτων εγκαταστάσεων 
ή επιχειρήσεων σε άλλον εργοδότη. 

β) Υπό την επιφύλαξη του προηγούμενου εδαφίου και 
των ακολούθων διατάξεωντου παρόντος άρθρου, ως με¬ 
ταβίβαση, κατά την έννοια του παρόντος Π. Δ/τος, θεω¬ 
ρείται η μεταβίβαση μιας οικονομικής οντότητας που δια¬ 
τηρεί την ταυτότητά της, η οποία νοείται ως σύνολο ορ¬ 
γανωμένων πόρων με σκοπό την άσκηση οικονομικής 
δραστηριότητας είτε κυρίας είτε δευτερεύουσας. 

γ) Το παρόν διάταγμα εφαρμόζεται σε δημόσιες ή ιδιω¬ 
τικές επιχειρήσεις, οι οποίες ασκούν κερδοσκοπικές ή μη 
οικονομικές δραστηριότητες. 

Η διοικητική αναδιοργάνωση δημοσίων διοικητικών αρ¬ 
χών ή η μεταβίβαση διοικητικών αρμοδιοτήτων μεταξύ 
δημοσίων διοικητικών αρχών δεν θεωρείται ως μεταβίβα¬ 
ση κατά την έννοια του παρόντος Διατάγματος. 

2. Το παρόν διάταγμα εφαρμόζεται όταν και εφόσον η 
μεταβιβαστέα επιχείρηση, ή εγκατάσταση ή το τμήμα επι¬ 
χείρησης ή εγκατάστασης βρίσκεται στο πεδίο εδαφικής 
εφαρμογής της συνθήκης. 

3. Οι διατάξεις ταυ παρόντος δεν εφαρμόζονται στα 
πλοία θαλάσσης. 

Άρθρο 3 

(Άρθρο 2 Οδηγίας) 

Ορισμοί 

1. Για την εφαρμογή του παρόντος Προεδρικού Διατάγ¬ 
ματος: α) Μεταβιβάζων νοείται κάθε φυσικό ή νομικό πρό¬ 
σωπο το οποίο, λόγω μεταβίβασης κατά την έννοια του 
άρθρου 2 παράγραφος 1, χάνει την ιδιότητα του εργοδό¬ 
τη στην επιχείρηση, την εγκατάσταση ή το τμήμα επιχεί¬ 
ρησης ή εγκατάστασης. 

β) Διάδοχος νοείται κάθε φυσικό ή νσμικό πρόσωπο το 
οποίο, λόγω μεταβίβασης κατά την έννοια του άρθρου 2 
παράγραφος 1, αποκτά την ιδιότητα του εργοδότη στην 
επιχείρηση, την εγκατάσταση ή το τμήμα επιχείρησης ή 
εγκατάστασης. 

γ) Εκπρόσωποι των εργαζομένων νοούνται αυτοί που 
ορίζονται στις διατάξεις των άρθρων 1 και 2 του Νόμου 
1767/1988 «Συμβούλια εργαζομένων και άλλες εργατικές 
διατάξεις - κύρωση της 135 Διεθνούς Συμβάσεως Εργα¬ 
σίας» (Ά'63), όπως ισχύει κάθε φορά. 

Προκειμένου για επιχειρήσεις ή εγκαταστάσεις που 
απασχολούν κάτω των πενήντα (50) εργαζομένων, εφό¬ 
σον σ’ αυτές δεν υπάρχουν εκπρόσωποι των εργαζομέ¬ 
νων, οι εργαζόμενοι εκπροσωπούνται από τριμελή επι¬ 
τροπή που εκλέγεται από αυτούς κατ’ ανάλογο εφαρμο¬ 
γή των διατάξεων του άρθρου 1 παρ. 2του Ν. 1767/1988. 

δ) Εργαζόμενος νοείται κάθε φυσικό πρόσωπο το οποίο 
συνδέεται με σχέση εξαρτημένης εργασίας με επιχείρη¬ 
ση, που υπάγεται στο πεδίο εφαρμογής του παρόντος 
Προεδρικού Διατάγματος. 

2. Στο πεδίο εφαρμογής του διατάγματος εμπίπτουν: 

α) συμβάσεις εργασίας ή εργασιακές σχέσεις ανεξαρ¬ 
τήτως του αριθμού των ωρών εργασίας που πραγματο¬ 
ποιήθηκαν ή θα πραγματοποιηθούν, 

β) εργασιακές σχέσεις που διέπονται από σύμβαση ερ¬ 
γασίας σρισμένου χρόνου, σύμφωνα με τις διατάξεις που 
έχουν τεθεί σε συμμόρφωση προς το άρθρο 1 παρ. 1 της 
οδηγίας 91/383/ΕΟΚ και 

γ) πρόσκαιρες εργασιακές σχέσεις, σύμφωνα με τις 
διατάξεις που έχουν τεθεί σε συμμόρφωση προς το άρ¬ 
θρο 1 παρ. 2 της οδηγίας 91/383/ΕΟΚ. 

Άρθρο 4 

(Άρθρο 3 Οδηγίας) 

Διατήρηση δικαιωμάτων των εργαζομένων 

1. Δια της μεταβιβάσεως και από την ημερομηνία αυτής, 
όλα τα υφιστάμενα δικαιώματα και υποχρεώσεις που έχει 
ο μεταβιβάζων από σύμβαση ή σχέση εργασίας μεταβι¬ 
βάζονται στο διάδοχο. 

Ο μεταβιβάζων και μετά τη μεταβίβαση ευθύνεται αλλη- 
λεγγύως και εις σλόκληρον με τον διάδοχο για τις υπο¬ 
χρεώσεις που προέκυψαν από τη σύμβαση ή σχέση ερ¬ 
γασίας μέχρι το χρόνο που αναλαμβάνει ο διάδοχος. 


2. Με την επιφύλαξη της επόμενης παραγράφου, μετά 
τη μεταβίβαση, ο διάδοχος εξακολουθεί να τηρεί τους 
όρους εργασίας που προβλέπονται από συλλογική σύμ¬ 
βαση εργασίας, απόφαση διαιτησίας, κανονισμό ή ατομι¬ 
κή σύμβαση εργασίας. 

3. Σε ό,τι αφορά τα δικαιώματα από τυχόν υφιστάμενα 
συστήματα επαγγελματικής ή διεπαγγελματικής ασφάλι¬ 
σης, είτε με μορφή ομαδικού προγράμματος σε ασφαλι¬ 
στική επιχείρηση, είτε με μορφή λογαριασμού που λει¬ 
τουργεί στο πλαίσιο της μεταβιβαζόμενης επιχείρησης, 
είτε με μορφή ομαδικού προγράμματος σε ιδιωτικό συ- 
νταξιοδοτικό ταμείο (ΡΒίνΆΤΕ ΡΕΝ3ΙΟΝ ΡΠΝΟ), σε περί¬ 
πτωση μεταβίβασης επιχείρησης, ισχύουν τα εξής: 

Ά) Άν ο διάδοχος αποδέχεται τη συνέχιση της σύμβα¬ 
σης ασφάλισης με τους ίδιους όρους που ίσχυαν για τον 
μεταβιβάζοντα, ανανεώνεται η σύμβαση ασφάλισης. Άν 
μεσολαβεί ασφαλιστική επιχείρηση ή ιδιωτικό συνταξιο- 
δοτικό ταμείο, ο διάδοχος ανανεώνει τη σύμβαση ασφά¬ 
λισης και με αυτήν ή αυτό. 

Β) Άν ο διάδοχος αποδέχεται τη συνέχιση της σύμβασης 
ασφάλισης, με διαφορετικούς όρους από εκείνους που 
ίοχυαν για τον μεταβιβάζοντα, στην περίπτωση αυτή πλη¬ 
ροφορεί τους εκπροσώπους των εργαζομένων για τη μετα¬ 
βολή των όρων, διαβουλεύεται με αυτούς και με τον μετα- 
βιβάζοντα και καταρτίζει νέα σύμβαση ασφάλισης. Άν με¬ 
σολαβεί ασφαλιστική επιχείρηση ή ιδιωτικό συνταξιοδοτικό 
ταμείσ, στις διαβουλεύσεις συμμετέχει ή εκπρόσωπος της 
ασφαλιστικής επιχείρησης ή ο διαχειριστής (ΤΒυδΤΕΕ) του 
ιδιωτικού συνταξιοδοτικού ταμείου για να υποβάλει νέες 
προτάσεις προς κατάρτιση νέας ασφαλιστικής σύμβασης, 
λαμβάνοντας υπόψη το υφιστάμενο μαθηματικό απόθεμα ή 
το υφιστάμενο πιστωτικό υπόλοιπο του λογαριασμού δια- 
χειρίσεως των συνταξιοδοτικών κεφαλαίων. 

Γ) Άν ο διάδοχος, πριν από τη μεταβίβαση, αρνηθεί τη 
συνέχιση της ασφαλιστικής σύμβασης είτε με μορφή 
ομαδικού προγράμματος σε ασφαλιστική επιχείρηση, εί¬ 
τε με μορφή λογαριασμού που λειτουργεί στο πλαίσιο της 
μεταβιβαζόμενης επιχείρησης, είτε με μορφή ομαδικού 
προγράμματος σε ιδιωτικό συνταξιοδστικό ταμείο, τα 
σχετικά κεφάλαια με μορφή είτε μαθηματικού αποθέμα¬ 
τος είτε λογαριασμού συνταξιοδοτικών κεφαλαίων ανή¬ 
κουν στους εργαζόμενους. Στην περίπτωση αυτή, τα κε- 
κτημένα δικαιώματα των εργαζομένων ως και τα δικαιώ¬ 
ματα προσδοκίας για περιοδικές ή εφάπαξ παροχές των 
εργαζομένων, των οποίων η σχέση εργασίας λύθηκε κατά 
ταν χρόνο μεταβίβασης της επιχείρησης, εξασφαλίζονται 
ως εξής: 

α) Στην περίπτωση ομαδικού προγράμματος σε ασφα¬ 
λιστική επιχείρηση ή σε ιδιωτικό συνταξιοδοτικό ταμείο, 
τα σχετικά κεφάλαια τα οποία συγκεντρώνονται στην 
ασφαλιστική επιχείρηση ή στο ιδιωτικό συνταξιοδοτικό 
ταμείο, εκκαθαρίζονται από τον μεταβιβάζοντα και τους 
εκπροσώπους των εργαζομένων και διανέμονται στους 
εργαζόμενους από την ασφαλιστική επιχείρηση ή το ιδιω¬ 
τικό συνταξιοδοτικό ταμείο είτε με βάση το μαθηματικό 
απόθεμα, όταν πρόκειται για εγγυημένα ομαδικά προ¬ 
γράμματα {εγγυημένοτεχνικό (προεξοφλητικό) επιτόκιο, 
εγγυημένη παροχή}, είτε με βάση την συσσωρευμένη κα¬ 
θαρή εισφορά (περίπτωση προγραμμάτων με καθορισμέ¬ 
νη εισφορά), είτε με βάση την δεδουλευμένη παροχή (ΆΟ- 
ΟΒΨΕΟ ΒΕΝΕΡΙΤ) ή την παρούσα αξία μελλοντικής πα¬ 
ροχής (ΡΒΟϋΕΟΤ ΒΕΝΕΡΙΤ) (περίπτωση προγραμμάτων 
με καθορισμένη παροχή). 

β) Στην περίπτωση λογαριασμού που λειτουργεί στο 
πλαίσιο της μεταβιβαζόμενης επιχείρησης, τα σχετικά κε¬ 
φάλαια εκκαθαρίζονται απά τον μεταβιβάζοντα και τους 
εκπροσώπους των εργαζομένων και διανέμονται στους 
εργαζάμενους, είτε με βάση την συσσωρευμένη καθαρή 
εισφορά (περίπτωση προγραμμάτων με καθορισμένη ει¬ 
σφορά) , είτε με βάση την δεδουλευμένη παροχή ή την πα¬ 
ρούσα αξία μελλοντικής παροχής (περίπτωση προγραμ¬ 
μάτων με καθορισμένη παροχή^ 

Δ) Εφάσον στην επιχείρηση δεν υπάρχουν συμβούλια 
εργαζομένων, σύμφωνα με τα άρθρα 1 και 2 του ν. 
1767/88, στις διαβουλεύσεις, στην εκκαθάριση και στη 
διανομή συμμετέχει τριμελής επιτροπή που εκλέγεται 
από τους εργαζόμενους με άμεση, μυστική και καθολική 
ψηφοφορία, σε συνέλευση που συγκαλείται από τη συν¬ 
δικαλιστική οργάνωση που έχει τα περισσότερα μέλη 
στην επιχείρηση. 

Ε) Αντιρρήσεις κατά του πίνακα διανομής εκδικάζονται 
από το Μονομελές Πρωτοδικείο κατά την διαδικασία των 
ασφαλιστικών μέτρων. 

ΣΤ) Υφιστάμενα δικαιώματα για περιοδικές ή εφάπαξ 
παροχές των εργαζομένων περιλαμβανομένων και των 
εργαζομένων που η σχέση εργασίας τους λύθηκε κατά το 
χρόνο μεταβίβασης της επιχείρησης, (παροχές επιζώ- 
ντων) δεν παραβλάπτονται συνεπείατης μεταβίβασης και 
λαμβάνονται υπάψη κατά την διαδικασία διανομής των 
υποπαραγράφων Γ, Δ και Ε ως ανωτέρω. 

Άρθρο 5 

(Άρθρο 4 Οδηγίας) 

Μεταβολή όρων, καταγγελία εργασιακής σχέσης 

1. Η μεταβίβαση μιας επιχείρησης, εγκατάστασης ή 
τμήματος επιχείρησης ή εγκατάστασης δεν συνιστά αυτή 
καθ’ αυτή λόγο απόλυσης εργαζομένων. 

Η διάταξη του προηγούμενου εδαφίου δεν εμποδίζει, 
τηρουμένων των σχετικών περί απολύσεων διατάξεων, 
απολύσεις που είναι δυνατόν να επέλθουν για λόγους οι¬ 
κονομικούς, τεχνικούς ή οργανώσεως που συνεπάγονται 
μεταβολές του εργατικού δυναμικού. 

2. Αν η σύμβαση εργασίας ή η εργασιακή σχέση καταγ¬ 
γελθεί λάγω του άτι η μεταβίβαση συνεπάγεται ουσιαστι¬ 
κή μεταβολή των όρων εργασίας σε βάρος του εργαζό¬ 
μενου, η καταγγελία της σύμβασης εργασίας ή της εργα¬ 
σιακής σχέσης θεωρείται ότι επήλθε εξαιτίας του 
εργοδότη. 

Άρθρο 6 

(Άρθρο 4α Οδηγίας) 

Αφερεγγυότητα 

1. Τα άρθρα 4 και 5 του παρόντος δεν εφαρμόζονται 
στη μεταβίβαση επιχείρησης, εγκατάστασης ή τμήματος 
επιχείρησης ή εγκατάστασης, άταν ο μεταβιβάζων ευρί- 
σκεται σε διαδικασία πτώχευσης ή σε οποιαδήποτε άλλη 
ανάλογη διαδικασία αφερεγγυάτητας, όπως η αφερεγ- 
γυότητα ορίζεται στο άρθρο 44 παράγραφος 5 του ν. 
2648/1998 (Α'238), η οποία κινήθηκε με σκοπό την εκκα¬ 
θάριση τωνπεριουσιακώνστοιχείωντου μεταβιβάζοντας 
και σύμφωνα με διαδικασίες που διεξάγονται υπά την 
εποπτεία της κατά περίπτωση αρμάδιας Αρχής. 2. Η 
εφαρμογή της παραγράφου 1 του παράντος άρθρου αρ¬ 
χίζει απά την έκδοση της σχετικής κατά περίπτωση δικα¬ 
στικής απόφασης. 


Άρθρο 7 

(Άρθρο 5 Οδηγίας) 

Προστασία εκπροσώπων εργαζομένων 

1. Κατά το μέτρο που η εγκατάσταση, επιχείρηση ή τμή¬ 
μα εγκατάστασης ή επιχείρησης διατηρεί την αυτονομία 
της, συνεχίζονται, άπως προβλέπονται από τις διατάξεις 
της ισχύουσας νομοθεσίας, το καθεστώς και η λειτουργία 
των εκπροσώπων των εργαζομένων οι οποίοι θίγονται 
απά μία μεταβίβαση, με την έννοια του άρθρου 2 παρά¬ 
γραφος 1. 

1. Εφάσον πληρούνται οι άροι που απαιτούνται από τις 
ισχύουσες διατάξεις για την εκλογή νέων εκπροσώπων 
των εργαζομένων, άπως μεταβολή αριθμητικών δεδομέ¬ 
νων προσωπικού επιχείρησης, δεν εφαρμόζονται οι δια¬ 
τάξεις του προηγουμένου εδαφίου. 

Κατά το μέτρο που η εγκατάσταση, επιχείρηση ή τμήμα 
εγκατάστασης ή επιχείρησης δεν διατηρεί την αυτονομία 
της, οι εκπρόσωποι των εργαζομένων της ή των μεταβι- 
βαζομένων επιχειρήσεων διατηρούνται μέχρι την εκλογή 
νέων εκπροσώπων των εργαζομένων κατά τις κείμενες 
διατάξεις. 

2. Αν η θητεία των εκπροσώπων των εργαζομένων που 
θίγονται απά τη μεταβίβαση λήγει λάγω αυτής της μετα¬ 
βίβασης, οι εκπρόσωποι αυτοί συνεχίζουν να προστατεύ¬ 
ονται σύμφωνα με τις σχετικές διατάξεις για όσο χρόνο 
θα επροστατεύοντο εάν δεν είχε γίνει η μεταβίβαση. 

Άρθρο 8 

(Άρθρο 6 Οδηγίας) 

Πληροφόρηση και διαβούλευση 

1. Ο μεταβιβάζων και ο διάδοχος υποχρεούνται να πλη¬ 
ροφορούν τους εκπροσώπους των εργαζομένων τους, 
που θίγονται απά μία μεταβίβαση, για τα ακόλουθα ση¬ 
μεία: 

α) την ημερομηνία ή την προτεινόμενη ημερομηνία με¬ 
ταβίβασης, 

β) τους λόγους της μεταβίβασης, 

γ) τις νομικές, οικονομικές και κοινωνικές συνέπειες για 
τους εργαζόμενους από τη μεταβίβαση, 

δ) τα προβλεπόμενα μέτρα όσον αφορά τους εργαζά- 
μενους. 

Ο μεταβιβάζων υποχρεούται να γνωστοποιεί αυτές τις 
πληροφορίες στους εκπροσώπους των εργαζομένων του, 
εγκαίρως, πριν απά την πραγματοποίηση της μεταβίβασης. 

Ο διάδοχος υποχρεούται να γνωστοποιεί αυτές τις πλη¬ 
ροφορίες στους εκπροσώπους των εργαζομένων του, 
εγκαίρως, και οπωσδήποτε πριν οι εργαζάμενοί του θι- 
γούν άμεσα απά τη μεταβίβαση, ως προς τις συνθήκες 
απασχάλησης και εργασίας τους. 

2. Όταν ο μεταβιβάζων ή ο διάδοχος προτίθενται να λά¬ 
βουν μέτρα αλλαγής του καθεστώτος των εργαζομένων 
τους, είναι υποχρεωμένοι να προβαίνουν εγκαίρως σε δια- 
βουλεύσεις γιατα μέτρα αυτά με τους εκπροσώπουςτωνεν 
λάγω εργαζομένων, προκειμένου να επιτευχθεί συμφωνία. 

3. Τα αποτελέσματα των διαβουλεύσεων καταγράφο¬ 
νται σε πρακτικό στο οποίο διατυπώνονται οι τελικές θέ¬ 
σεις των ενδιαφερομένων. 

4. Οι υποχρεώσεις που προβλέπονται στο παρόν άρθρο 
ισχύουν ανεξάρτητα από το αν η απόφαση περί μεταβί¬ 
βασης έχει ληφθεί από τον εργοδότη ή από επιχείρηση 
που ελέγχει τον εργοδότη. 

Επίσης, η μη παροχή πληροφοριών από την επιχείρηση 

που ελέγχει τον εργοδότη δεν αποτελεί λόγο μη τήρησης 
των υποχρεώσεων που προβλέπονται στο παρόν άρθρο. 

5. Σε περίπτωση που σε μια επιχείρηση ή εγκατάσταση 
δεν υπάρχουν εκπράσωποι των εργαζομένων για λάγους 
ανεξάρτητους απά τη θέλησή τους, ο εργοδότης υπο- 
χρεούται να ενημερώσει εγγράφως και εκ των προτέρων 
όλους τους εργαζομένους: 

α) για την ημερομηνία ή την προτεινόμενη ημερομηνία 
της μεταβίβασης, 

β) για τους λόγους της μεταβίβασης, 

γ) για τις νομικές, οικονομικές και κοινωνικές συνέπειες 
της μεταβίβασης στους εργαζόμενους, 

δ) για τα προβλεπόμενα μέτρα όσον αφορά τους εργα¬ 
ζομένους. 6. Η ενημέρωση γίνεται εγκαίρως και συγχρό¬ 
νως προς όλους τους εργαζομένους. 

Άρθρο 9 

(Άρθρο 7α Οδηγίας) 

Κυρώσεις 

1. Για κάθε παράβαση των διατάξεων του άρθρου 8 του 
παρόντος Π. Δ/τος επιβάλλεται στον μεταβιβάζοντα, τον 
διάδοχο ή τους εκπροσώπους τους, αυτοτελές πράστιμο 
για κάθε παράβαση απά εκατόν σαράντα επτά (147) ευρώ 
μέχρι οχτώ χιλιάδες οχτακάσια τέσσερα (8.804) ευρώ. 

2. Το κατά τα ανωτέρω πρόστιμο επιβάλλεται με αιτιο¬ 
λογημένη πράξη του αρμόδιου Επιθεωρητή Εργασίας, 
που εκδίδεται μετά απά ακράαση του προσώπου στο 
οποίο επιβάλλεται το πρόστιμο για παροχή εξηγήσεων. 

3. Η πράξη επιβολής προστίμου κατά την παράγραφο 2 
κοινοποιείται με απάδειξη στον παραβάτη και αποτελεί έσο¬ 
δο του Δημοσίου. Κατά της πράξης επιβολής προστίμου 
ασκείται προσφυγή ουσίας, μέσα σε εξήντα (60) ημέρες 
από την κοινοποίησή της, ενώπιον του Διοικητικού Πρωτο¬ 
δικείου. Κατά τα λοιπά ισχύουν τα προβλεπάμενα από την 
παράγραφο 2 του άρθρου 16 του ν. 2639/98 (Ά'205). 

4. Για την επιβολή της παραπάνω διοικητικής κύρωσης 
συνεκτιμώνται η σοβαρότητα της παράβασης, η τυχάν 
επαναλαμβανάμενη μη συμμόρφωση στις υποδείξεις των 
αρμόδιων οργάνων, οι παρόμοιες παραβάσεις για τις 
οποίες έχουν επιβληθεί κυρώσεις στο παρελθάν και ο 
βαθμός υπαιτιότητας. 5. Τα όρια του προστίμου, που προ- 
βλέπεται από την παράγραφο 1 του παρόντος άρθρου, 
αυξάνονται με τη διαδικασία της παραγράφου 5 του άρ¬ 
θρου 16 του ν. 2639/98 . 

Άρθρο 10 
(Άρθρο 7 Οδηγίας) 

Ευνοϊκάτερες ρυθμίσεις 

Το διάταγμα αυτά δεν θίγειτυχάν ευνοϊκάτερες γιατους 
εργαζόμενους ρυθμίσεις. 

Άρθρο 11 

Άπότης ισχύος του παρόντος καταργείταιτο Προεδρικό 
Δ/γμα 572/1988 «Προστασία των δικαιωμάτων των εργα¬ 
ζομένων σε περίπτωση μεταβίβασης επιχειρήσεων, εγκα¬ 
ταστάσεων ή τμημάτων εγκαταστάσεων αυτών» (Ά' 269). 

Άρθρο 12 
Έναρξη ισχύος 

Η ισχύς του παράντος Προεδρικού Διατάγματος αρχί¬ 
ζει από 17.7.2001 ημερομηνία λήξεως της προθεσμίας 
συμμορφώσεως. 

Στον Υπουργό Εργασίας και Κοινωνικών Ασφαλίσεων 


αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 4 Ιουλίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΟΙΚΟΝΟΜΙΚΩΝ ΑΠΟΚΕΝΤΡΩΣΗΣ 

ΝΙΚΟΣ ΧΡΙΣΤΟΔΟΥΛΑΚΗΣ ΚΩΣΤΑΣ ΣΚΑΝΔΑΛΙΔΗΣ 

ΑΝΑΠΤΥΞΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΠ. - ΑΘ. ΤΣΟΧΑΤΖΟΠΟΥΛΟΣ ΔΗΜΗΤΡΙΟΣ ΡΕΠΠΑΣ 

ΔΙΚΑΙΟΣΥΝΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

( 2 ) 

Μεταφορά έδρας συμβολαιογράφου απά το Δήμο Αθη¬ 
ναίων στο Δήμο Βύρωνα που υπάγονται στην περιφέ¬ 
ρεια του Ειρηνοδικείου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις του άρθρου 2 παράγραφοι 3 και 4 του 
Νάμου 2830/2000 «Κώδικας συμβολαιογράφων» (ΦΕΚ 
96/16.3.2000τ.Α'). 

2. Τις διατάξεις του άρθρου 29Α του Ν. 1558/1985 (Α' 
137), άπως προστέθηκε με το άρθρο 27 του Ν. 2081/1992 
(Α' 154) και αντικαταστάθηκε με το άρθρο 1 παρ. 2α του 
Ν. 2469/1997 (Α'38). 

3. Την 9/22.11.2001 γνωμοδάτηση της Ολομέλειας του 
Πρωτοδικείου Αθηνών που εκδάθηκε μετά την από 
23.10.2001 γνώμη του Διοικητικού Συμβουλίου του Συμ¬ 
βολαιογραφικού Συλλόγου Εφετείων Αθηνών - Πειραιώς 
- Αιγαίου και Δωδεκανήσου. 

4. Το γεγονός ότι από τις διατάξεις του παράντος δια¬ 
τάγματος δεν προκαλείται δαπάνη σε βάρσς του κρατι¬ 
κού προϋπολογισμού. 

5. Την 194/2002 γνωμοδότηση του Συμβουλίου της Επι- 
κρατείας. 

Μετά απά πράταση του Υπουργού Δικαιοσύνης, απο- 
φασίζσυμε: 

Άρθρο μόνο 

Η έδρα μιας από τις θέσεις Συμβολαιογράφων του 
Ειρηνοδικείου Αθηνών μεταφέρεται από το Δήμο Αθηναί¬ 
ων στο Δήμο Βύρωνα της ίδιας ειρηνοδικειακής περιφέ¬ 
ρειας. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 28 Ιουνίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





